**Образац 12**

Јавно комунално предузеће Водовод Златибор

Чајетина

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.12.2023. године\*

**Чајетина, 30.01.2024.**

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Водовод Златибор

Седиште: Чајетина, Александра Карађорђевића 6а

Претежна делатност:3600 Сакупљање, пречишћавање и дистрибуција воде

Матични број:20302976

ПИБ:105060489

Надлежно министарство:Министарство финансија

**Претежна делатност** предузећа је:

36.00 – сакупљање, пречишћавање и дистрибуција воде,

Предузеће може обављати и следеће делатности:

37.00 – уклањање отпадних вода,

42.21 – изградња цевовода,

43.22 – постављање водоводних и канализационих цеви,

42.99 – изградња осталих непоменутих грађевина,

43.12 – припрема градилишта,

43.99 – остали непоменути специфични грађевински радови,

45.20 – одржавање и поправка моторних возила,

49.41 – друмски превоз терета,

82.99 – остале услужне активности подршке пословања.

**Законски оквир:**

Оснивање и пословање јавних предузећа која обављају делатност од општег интереса, регулисана су Законом о јавним предузећима, Законом о комуналним делатностима, Законом о привредним друштвима, правилницима и уредбама Владе које регулишу делатности које предудзеће обавља и одлукама оснивача.

**Одлуке** које је донела Скупштина општине Чајетина, као освнивач су:

* **Одлука о оснивању Јавног комуналног предузећа „Водовод“ Златибор** (Општински службени гласникброј 4/06, 6/07 и 6/11) и **Одлука о измени и допуни одлуке о оснивању јавног комуналног предузећа ,,Водовод“ Златибор** број 26/2012 од 03.02.2012. године.
* **Одлука о водоводу и канализацији** (Општински службени гласник број 13/02 и 6/2003) - Овом одлуком уређују се услови и начин снабдевања грађана водом, предузећа и других установа, услови и начин прикључивања на водоводну и канализациону мрежу, одржавање и коришћење објеката и уређаја за снабдевање водом, пречишћавање отпадних вода, мере ограничења потрошње и мере заштите објеката и уређаја.
* **Одлука о уређењу насеља** (Општински службени гласник 8/97) - Овом одлуком се уређују услови и мере за уређење насеља, одржавање, коришћење и заштита комуналних објеката, одржавање чистоће јавних , других површинаи др.
* **Одлука о облику и начину плаћања комуналних услуга** (Општински службени гласник бр 9/2000, 2002 и др) - Овом одлукомуређује се начин наплате комуналних услуга и облици комуналних услуга.
* **Ценовник основних комуналних услуга**, на које сагласност даје оснивач .

**Начин финансирања:**

Предузеће се финансира из сопствених средстава. Општина Чајетина као оснивач, према могућностима из буџета, може обезбедити одређена средства за инвестирање у даљи развој предузећа.

Годишњи програм пословања за 2023. годину усвојен је од стране Надзорног одбора 30.11.2022. године, Одлука број 5156-2/22, и 5696/22 од 22.12.2022., а сагласност је дала Скупштина општине Чајетина 26.12.2022.г. Решење број 02-107/2022-01.

Допуна програма /пре давања сагласности оснивача/ усвојена је од стране Надзорног одбора 22.12.2022. године, Одлука број 5696/22, а сагласност је дала Скупштина општине Чајетина 26.12.2022. године, Решење број 02-107/2022-01.

Прва измена програма ,након добијене сагласности оснивача, усвојена је 13.04.2023. године од стране Надзорног одбора, Одлука број 1596-1/23 , а сагласност је дала Скупштина општине Чајетина 04.05.2023. године , Решење број 02-37/2023-01.

Друга измена програма усвојена је 30.10.2023. године о стране Надзорног одбора, Одлука број 4603-3/23, а сагласност је дала Скупштина општине Чајетина 15.11.2023. године, Решење број 02-120/2023-01.

**II ОБРАЗЛОЖЕЊЕ ПОСЛОВАЊА**

У периоду 01.01.2023. до 31.12.2023. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 42,06% од укупно остварених прихода у овом периоду. У плану за целу пословну 2023. годину ови приходи имају учешће од 31,91%.

Остали планирани приходи остварени су у складу са могућностима и условима пословања у току пословне 2023. године.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи у износу од 551.773 хиљада динара, обухватају приходе од основне делатности 246.935 хиљада динара , а остало су приходи од грађевинских радова,прикључака на месне водоводе , услуге обједињене наплате комуналних услуга , зимског одржавања улица и путева, приходи по основу државних давања и условљених донација, остали приходи.

Пословни расходи укупно износе 540.226 хиљада динара од чега су трошкови зарада и остали лични расходи 206.618 хиљада динара, амортизација 43.103 хиљада динара , материјал 163.778 хиљада динара, гориво и енергија 55.414 хиљада динара , производне услуге 49.352 хиљада динара , нематеријални трошкови 17.961 хиљада динара, трошкови резервисања за отпремнине за одлазак у пензију 4.000 хиљада динара. Остварен је пословни добитак у износу од 11.547 хиљада динара. У овом периоду остварен је добитак из финансирања у износу од 6.666 хиљадa динара , а узимајући у обзир и остале расходе од 2.225 хиљада динара , остале приходе од 4.818 хиљада динара, расходе од усклађивања вредности имовине 32.995 хиљада динара, приходе од усклађивања вредности имовине 22.647 хиљада динара , укупан добитак 01.01.2023.-31.12.2023. године износи 10.458 хиљада динара пре опорезивања. Порески расход за потребе овог извештаја процењен је у висини уплаћених аконтација у 2023. години (7.005 хиљада динара), па нето добитак износи 3.453 хиљада динара.

Финансијски резултат је утврђен на основу документације која је достављена на књижење до почетка израде кварталног извештаја. У циљу што реалнијег утврђивања финансијског резултата за 2023.г. за потребе овог извештаја у обрачун су укључени и процењени износи на нивоу пртходне године, а који ће се у наредном периоду утврдити у тачном износу, (трошкови резервисања за отпремнине 4.000 хиљаде динара, приходи од годишњег обрачуна камата за купце-привреду (обрачун је у току) 2.500 хиљада динара, очекивано умањење трошкова по основу исправке потреживања која ће бити наплаћени до краја јануара 2024.г. 5.000 хиљада динара).

2. БИЛАНС СТАЊА

Укупна актива и пасива 2023.г. износи 1.428.278 хиљада динара.

У активи стална имовина износи 1.124.819 хиљада динара и представља вредност ове имовине након увећања по основу набавке опреме у овом периоду и обрачуна амортизације 01.01.-31.12.2023.године.

Стална имовина обухвата: грађевинске објекте 746.594 хиљада динара; постројења и опрему 363.686 хиљада динара; некретнине , постројења и опрему у припреми 11.336 хиљада динара; улагања на туђим некретнинама 1.997 хиљада динара; нематеријалну имовину 1.206 хиљада динара.

Обртна имовима износи 303.459 хиљада динара . Обртна имовина обухвата: залихе 45.133 хиљада динара; потраживања по основу продаје 175.803 хиљада динара; остала краткорочна потраживања 22.492 хиљада динара; краткорочни финансијски пласмани 1.299 хиљада динара; готовина и готовински еквиваленти 49.306 хиљада динара; краткорочна активна временска разграничења 9.426 хиљада динара.

У пасиви укупан капитал износи 923.624 хиљада динара, дугорочна резервисања и обавезе 24.258 хиљада динара, краткорочне обавезе 103.761 хиљада динара , одложене пореске обавезе 9.876 хиљада динара, дугорочни одложени приходи и примљне донације 366.759 хиљадa динара.

Укупан капитал обухвата : основни капитал (државни) 608.520 хиљада динара; нераспоређени добитак ранијих година 311.651 хиљада динара; добитак текућег периода 3.453 хиљада динара.

Дугорочна резервисања и дугорочне обавезе обухвата: дугорочни кредити 7.510 хиљада динара; резервисања за накнаде и друге бенефиције запослених 16.748 хиљада динара.

Краткорочне обавезе обухватају: део дугорочних кредита који доспева до годину дана 5.581 хиљада динара; примљени аванси 16.039 хиљада динара; обавезе према добављачима 38.744 хиљада динара; остале краткорочне обавезе 31.466; краткорочна пасивна временска разграничења 11.931 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода мање је у односу на планом предвиђено. Планирано је 70.000 хиљада динара , а стање на дан 31.12.2023.г. је 49.306 хиљада динара. У току пословне 2023. године остварен је нето одлив у износу од 54.241 хиљада динара, па са готовином на почетку обрачунског периода (103.547) стање готовине 31.12.2023.г. износи 49.306 хиљада динара.

Из пословних активности остварен је нето прилив у износу од 69.983 хиљада динара, из активности инвестирања остварен је нето одлив у износу од 42.387 хиљада динара, из активности финансирања остварен је нето одлив у износу од 81.837 хиљаде динара , што укупно чини нето одлив од 54.241 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-31.12.2023. су у планираним оквирима, (трошкови зарада су остварени 73% у односу на планиране за 2023.годину).

Накнаде члановима надзорног одбора остварене су 25%, путни трошкови запослених остварени су 98%, дневнице за службено путовање остварене су 63%, накнаде трошкова на службеном путу остварене су 51%, а све у односу на планирано за целу 2023.годину.

5. ДИНАМИКА ЗАПОСЛЕНИХ

Планирано је да је на крају пословне 2023. године број запослених на неодређено време 100, број запослених на одређено време 7. Остварено је 86 запослених на неодређено време и 11 запослених на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели Распон планираних и исплаћених зарада дати су подаци о највишој и најнижој исплаћеној заради за запослене без пословодства , укупно просечно исплаћена зарада је мања од планом предвиђене просечне зараде за запослене без пословодства. Подаци о исплаћеној заради за пословодство односе се на зараду директора, просечно исплаћена зарада је мања од просечне зараде која је планом предвиђена.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У плану за 2023. годину предвиђена је уплата из буџета Општине Чајетина у износу од 23.000.000 динара, за набавку камиона типа ВОМА, а уплата по овом основу да се изврши након испоруке возила по уговору који је закључен са добављачем 2022.г.. Испорука је извршена половином јула 2023. године. Упућен је захтев Општини чајетина за уплату планираног износа, како бисмо измирили обавезу према добављачу у складу са закљученим уговором. Општина Чајетина је у трећем кварталу уплатила износ од 15.000.000 динара, до краја пословне 2023. године није више било уплата по овом основу.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде.

Трошкови репрезентације су остварени 117% у односу на планиране за целу 2023. годину.

Трошкови за рекламу и пропаганду остварени су 81% у односу на планиране за целу 2023. годину.

9. КРЕДИТНА ЗАДУЖЕНОСТ

Предузеће на дан 31.12.2023. године има обавезу по кредитима за набавку опреме у укупном износу од 111.717,65 евра. Месечне обавезе по основу кредита су 5.254 евра у динарској противвредности по средњем курсу НБС на дан плаћања рате главнице. Плаћање камате врши се по истеку месеца и износи приближно 850 евра, такође у динарској противвредности по средњем курсу НБС на дан плаћања.

10. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у току пословне 2023. године може се видети која је опрема набављена и у ком износу. Опрема чија је набавка планирана , а није реализована , набавке су предвиђене планом за 2024. годину за опрему за којом и даље постоји потреба.

11. ПОТРАЖИВАЊА, ОБАВЕЗЕ И СУДСКИ СПОРОВИ

У табели потраживања приказана је старосна структура потраживања од купаца по периодима са напоменом да су за потраживања од грађана за комуналне услуге , а која су старија од 12 месеци , предати предлози за извршење јавним извршитељима.

У табели обавезе приказане су обавезе према добављачима по периодима . Предузеће све обавезе према добављачима измирује у законском року.

**IV ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања прихода и расхода као и ставки биланса стања и токова готовине као и других показатеља, предузеће своје активности у наредном периоду мора усмерити у правцу унапређења и побољшања у сегментима за које утврди да је то потребно, а све у циљу унапређења пословања.

Датум 30.01.2024. \_\_\_\_\_\_\_\_\_\_\_\_\_\_\_\_\_\_

Потпис